**Δ Ε Λ Τ Ι Ο Τ Υ Π Ο Υ**

ΚΔΒΜ Σικυωνίων, 8/10/ 2021

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του**

**Κέντρου Διά Βίου Μάθησης (Κ.Δ.Β.Μ.) Δήμου Σικυωνίων**

Ενημερώνουμε κάθε ενδιαφερόμενο/η ότι ο Δήμος Σικυωνίων, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης, Διά Βίου Μάθησης και Νεολαίας) και το Ίδρυμα Νεολαίας και Διά Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Σικυωνίων, στο οποίο θα υλοποιηθούν προγράμματα Γενικής Εκπαίδευσης Ενηλίκων στο πλαίσιο του συγχρηματοδοτούμενου Έργου «Κέντρα Διά Βίου Μάθησης (Κ.Δ.Β.Μ.) - Νέα Φάση» (ΟΠΣ 5002212).

Στο Κ.Δ.Β.Μ. του Δήμου Σικυωνίων μπορούν να δημιουργηθούν τμήματα, σύμφωνα με τον πίνακα που ακολουθεί:

|  |  |  |  |
| --- | --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ** **ΣΕ ΩΡΕΣ** | **ΤΡΟΠΟΣ ΠΑΡΑΚΟΛΟΥΘΗΣΗΣ** |
| **ΤΗΛΕ-ΕΚΠΑΙΔΕΥΣΗ**  | **ΔΙΑ ΖΩΣΗΣ** |
| 1 | Ηλεκτρονική Επιχειρηματικότητα – e-επιχειρείν | 25 | Χ | Χ |
| 2 | Επαγγελματική ενεργοποίηση ανέργων γυναικών | 25 | Χ | Χ |
| 3 | Δημιουργία Ιστοσελίδας | 50 | Χ | Χ |
| 4 | Αγγλικά για τον τουρισμό (Α2) | 25 | Χ | Χ |
| 5 | Διαχείριση εργασιακού άγχους/Εναρμόνιση επαγγελματικής και προσωπικής ζωής | 25 | Χ | Χ |
| 6 | Εθελοντικές δράσεις στην τοπική κοινωνία | 25 | Χ | Χ |
| 7 | Συμβουλευτική σε εξειδικευμένα θέματα (σχολικός εκφοβισμός, διαδίκτυο, πρόληψη εξαρτήσεων, διατροφή κλπ.) | 25 | Χ | Χ |

*Σε περιπτώσεις αναστολής της δια ζώσης εκπαίδευσης λόγω περιοριστικών μέτρων για την αντιμετώπιση της πανδημίας covid-19, τα τμήματα μάθησης θα υλοποιούνται μόνο μέσω τηλε-εκπαίδευσης (εξ αποστάσεως παρακολούθηση).*

Τα προσφερόμενα προγράμματα μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης με επίδειξη του δελτίου αστυνομικής ταυτότητας ή του διαβατηρίου του υποψήφιου.

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».**

Για πληροφορίες και δηλώσεις συμμετοχής απευθυνθείτε στο Κέντρο Δια Βίου Μάθησης, Τμήμα Κοινωνικής Προστασίας, Παιδείας & Πολιτισμού, Δημαρχείο Κιάτου, Γραφείο 4, ώρες 8:30 – 12:30.

Τηλ. : 27423 60117 (κα Γκαβάγια)

Ταχ. Διεύθυνση: Γ. Γεννηματά 2, Κιάτο 20200

Email: d-sikyon@otenet.gr

 **Θα τηρηθεί σειρά προτεραιότητας.**